*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*178. számú előterjesztés*

Bátaszék Város Önkormányzata Képviselő-testületének 2019. szeptember 18-én,

16,00 órakor megtartandó ülésére

*alkusz kiválasztása önkormányzati vagyonbiztosítás megkötéséhez*

|  |
| --- |
| **Előterjesztő:** dr. Bozsolik Róbert polgármester  **Készítette:** Mórocz Zoltán pénzügyi irodavezető    **Törvényességi ellenőrzést végezte:** Kondriczné dr. Varga Erzsébet  jegyző  **Tárgyalja:**  Pénzügyi és Gazdasági Bizottság: 2019. 09. 17. |

***Tisztelt Képviselő-testület!***

Az UNIQA Biztosító Zrt-vel megkötött, Bátaszék Város Önkormányzat vagyonbiztosításáról szóló - 3 évre kötött - szerződés 2019. december 31-ével lejár.

Az új vagyonbiztosítás megkötésének érdekében alkusz segítségével több biztosító társaság ajánlatát szeretnénk bekérni, illetve a kapott ajánlatok kiértékelését elvégeztetni.

Az alkusz kiválasztására megkerestünk 4 alkusz céget, amelyek közül ketten megküldték a bemutatkozó, valamint referencia anyagaikat (előterjesztés mellékletei).

Az alkuszoktól beérkezett referencia anyagokból kitűnik, hogy mind két cégnek jelentős jó nevekből álló kiterjedt ügyfélköre van. Tíz évet meghaladó szakmai tapasztalattal rendelkeznek. A Mai Független Alkusz Kft nemzetközi tapasztalatokkal is rendelkezik, amely azt tanúsítja, hogy pénzügyileg megbízható vállalkozások közé tartozik. A kapott információkból az is kiolvasható, hogy a másik alkusz az Akvizit Biztosításközvetítő és Tanácsadó Bróker Kft. is hasonlóan megbízható partner, és az elmúlt időszakban őket bízta meg a testület a biztosítók megkeresésére, versenyeztetésére az ajánlatok értékelésére. Mivel lényegi eltérő különbségeket nem lehetett kiolvasni a beküldött anyagokból, ezért konkrét céget nem tudunk javasolni a kiválasztáshoz.

Kérjük a Tisztelt Képviselő-testületet az előterjesztés megtárgyalására, valamint az eljárást lebonyolító alkusz kiválasztására !

***H a t á r o z a t i j a v a s l a t :***

***alkusz kiválasztása önkormányzati vagyonbiztosítás megkötéséhez***

Bátaszék Város Önkormányzatának Képviselő-testülete;

1. A 2019.12.31-én lejáró önkormányzati vagyon és felelősségbiztosítás újabb 3 évre történő megkötéséhez ajánlati felhívást bocsát ki. Az ajánlati felhívás előkészítésével, annak kibocsátásával és értékelésével a benyújtott bemutatkozók, referenciaanyagok figyelembevételével a………..-t kívánja megbízni,
2. egyben felhatalmazza a város polgármesterét a……alkusz társaságon keresztül az önkormányzati vagyon és felelősségbiztosításra vonatkozó eljárás lebonyolítására.

*Határidő:* 2019. szeptember 30.

*Felelős:* Dr. Bozsolik Róbert polgármester

*Határozatról értesül*: ……………..

KÖH pénzügyi Iroda

irattár